नैसर्गिक रंगो से इस आकर्षक शिल्प कला का संसार रचा बसा है। सभी प्रकार के रंग जिनमें पीला, लाल, नीला, हरा, नारंगी, गुलाबी, सिन्दुरी, मेहन्दी, सफेद और काला तमाम प्रकार के रंग प्राकृतिक उपादानों से प्राप्त होते हैं। अन्य कई प्रकार के रंग इन्हीं रंगों के परस्पर मेलझोल से बनाये जाते हैं। पीले रंग के लिए पेवड़ी, गेरू रंग के लिए वैसी मिट्टी, अन्य रंगों के लिए स्टोन, मिट्टी तथा पेड़ों की छाल, पत्तियां और फूलों का इस्तेमाल होता है। काले वस्त्र पर 4 और लाल वस्त्र पर पांच रंगों का प्रयोग किया जाता था। प्रकृति में जो रंग देखने को नहीं मिलते उन अनेक रंगों का प्रयोग रंगों के मेल से इनकी कृतियोें में देखने को मिलते हैं।